கேள்வி: தலைமுடி காணிக்கை செலுத்துதல் பற்றி தகவல் சொல்.
பதில்: முடி காணிக்கை, இந்து சமயம் குழந்தை பிறந்து ஓராண்டிற்குள் அல்லது மூன்றாவது வயதிலோ, ஐந்தாவது வயதிலோ ஒற்றைப்படை வயதில் தங்கள் குல தெய்வ வழிபாடு அல்லது திருப்பதி வெங்கடாசலபதி கோயில், பழனி முருகன் கோவில் முதல் மொட்டை போடுவது இந்துக்களின் தொன்ம நம்பிக்கை ஆகும். மொட்டை போட்டவுடன் குழந்தையின் தலையில் குழந்தையின் தந்தை சந்தனம் பூசுதல் வேண்டும். இரட்டைப் படை வயதில் முதல் முடி காணிக்கை செய்தல் கூடாது.[https://www.vikatan.com/spiritual/temples/86920-why-we-donate-our-hair-to-the-god இறைவனுக்கு முடி காணிக்கை... ஏன், எதற்கு?] இப்பிறப்பில் புதிய வாழ்க்கையைத் தொடங்கும் குழந்தை, முன் ஜென்மத்தில் இருந்த பந்தங்களின் தொடர்பைத் துண்டிக்கவே முடி காணிக்கை செலுத்தப்படுகிறது. இந்து சமயத்தில் ஒரு குழந்தை பிறந்த பிறகு செய்யும் 16 சடங்களுகளில் 6வது சடங்காக முடி காணிக்கை சடங்காகும்.[https://en.wikipedia.org/wiki/Chudakarana Chudakarana] இது இந்து சமயத்தின் 16 முதன்மைச் சடங்குகளில் (சோடச சம்ஸ்காரங்கள்) எட்டாவது சடங்கான சௌளம் என்ற மொட்டை அடிக்கும் சடங்குடனும், நேர்த்திக்கடன் வழிபாட்டுடனும் நெருங்கிய தொடர்புடையது.
கேள்வி: தலைமுடி காணிக்கை செலுத்துதல் - தொன்ம வரலாறு என்பது என்ன?
பதில்: நாயன்மார் ஒருவரான ஏயர்கோன் கலிக்காம நாயனார் சோழ அரசசினின் படைத்தலைவராகப் பணிபுரிந்து வந்தார். அதே பகுதியில் வாழ்ந்து கொண்டிருந்த மானக்கஞ்சாறர் என்னும் சிவ பக்தரின் மகளளுடன், ஏயர்கோன் கலிக்காம நாயனாருக்கு திருமணம் நிச்சயிக்கப்பட்டு திருமணநாளும் வந்தது. அன்று மானக்கஞ்சாறர் வீட்டிற்கு ஒரு சிவனடியார் வந்து, பஞ்சவடி செய்ய மணப்பெண்ணின் நீண்ட தலைமுடியை அறுத்துத் தர கோரினார். தீவிர சிவ பக்தரான மானக்கஞ்சாறரும் மணநாள் என்றும் பாராமல் மகளின் சம்மதத்துடன் நீண்ட தலைமுடையை சிவனடியாருக்கு அறுத்துக் கொடுத்துவிட்டார். அந்த நேரம் வந்த மணமகன் ஏயர்கோன் கலிக்காம நாயனார், கூந்தல் இல்லாமல் குனிந்து நிற்கும் மணப்பெண்ணைக் கண்டார். சிவனடியாருக்காகவும், பெற்றோரின் வாக்குக்காகவும் கூந்தலையே தியாகம் செய்த இவளைவிட சிறந்த பெண் எனக்கு எங்கு சென்றாலும் கிடைக்க வாய்ப்பில்லை என்று மகிச்சியுடன் கூறினார் . திருமணம் சிறப்பாக முடிந்தது. இதில் இருந்துதான் முடியைக் காணிக்கையாக செலுத்தும் பழக்கம் உருவானதாகச் சொல்லப்படுகிறது.
கேள்வி: தலைமுடி காணிக்கை செலுத்துதல் - ஆன்மிக மற்றும் தத்துவப் பின்னணி என்பது என்ன?
பதில்: * ஆணவத்தை ஒழித்தல்: இந்து தத்துவத்தின்படி 'முடி' என்பது மனிதனின் அகங்காரம், அழகு மற்றும் உலகாயத ஈர்ப்புகளின் குறியீடாகும். அதனை இறைவனுக்குக் காணிக்கையாக்குவது 'நான்' என்ற அகந்தையை ஒழிப்பதைக் குறிக்கும். * குலதெய்வ வழிபாடு: குழந்தைகளுக்கு முதன்முறையாக மொட்டை அடித்துக் காது குத்துவது தமிழர்களின் மிக முக்கியக் குடும்பச் சடங்காகும். குலதெய்வத்தின் அருளால் குழந்தை பிறந்தது என்பதை நன்றியோடு நினைவுகூர இச்சடங்கு செய்யப்படுகிறது. * புராணக் கதை (திருப்பதி): திருப்பதி தல வரலாற்றின்படி, பெருமாளின் தலையில் காயம் ஏற்பட்டபோது, நீலாதேவி என்ற கந்தர்வ இளவரசி தன் கூந்தலை அறுத்துக் காயத்தில் வைத்தார். இதனால் மகிழ்ந்த பெருமாள், தன் பக்தர்களின் முடிகாணிக்கையை அவரே ஏற்றுக்கொள்வார் என்றும், அந்தப் புண்ணியம் நீலாதேவியைச் சேரும் என்றும் வரமளித்தார். இதன் காரணமாகவே திருப்பதி திருமலையில் உள்ள முடிகாணிக்கை இடம் நீலாதேவி மலை என்று அழைக்கப்படுகிறது.
கேள்வி: தலைமுடி காணிக்கை செலுத்துதல் - ஜோதிட மற்றும் நவகிரகத் தொடர்பு பற்றி தகவல் சொல்.
பதில்: * ஜோதிட சாஸ்திரத்தின்படி, தலைமுடி என்பது நவகிரகங்களில் தீய பலன்களைத் தரும் கர்ம காரகனான சனி (கோள்) ஆதிக்கத்திற்கு உட்பட்டதாகும். * கடுமையான ஏழரைச் சனி, அஷ்டமச் சனி அல்லது சனி தோஷங்களால் பாதிக்கப்படுபவர்கள் தங்களின் தலைமுடியைக் கோயில்களில் காணிக்கையாகச் செலுத்துவதன் மூலம் சனியின் உக்கிரம் தணிந்து நற்பலன்கள் கிடைக்கும் என்பது பாரம்பரிய ஜோதிட நம்பிக்கையாகும்.
கேள்வி: தலைமுடி காணிக்கை செலுத்துதல் - அறிவியல் மற்றும் மருத்துவப் பலன்கள் என்பது என்ன?
பதில்: * வைட்டமின் டி உறிஞ்சுதல்: மொட்டை அடித்த பிறகு தலை முழுவதும் பூசப்படும் சந்தனம் கிருமிநாசினியாகச் செயல்பட்டு, தோலில் உள்ள நுண்கிருமிகளை அழிக்கிறது. மேலும், முடி இல்லாத தலையில் சூரிய ஒளி நேரடியாகப் படுவதால் உடலுக்குத் தேவையான வைட்டமின் டி சத்து எளிதாகக் கிடைக்கிறது. * உளவியல் ரீதியான அமைதி: கடுமையான மன உளைச்சல், தீராத நோய்கள் அல்லது குடும்பப் பிரச்சினைகளால் பாதிக்கப்படும் மனிதர்கள், தங்களின் பாரங்களை இறைவனிடம் ஒப்படைத்துத் தலைமுடி காணிக்கை செலுத்தும் போது, ஒரு மன ரீதியான நிம்மதியையும், நேர்மறை ஆற்றலையும் பெறுகின்றனர். * உடல் சூடு தணிதல்: கோடைக்காலத் திருவிழாக்களில் மொட்டை அடித்துக் கொள்வது உடலின் அதிகப்படியான வெப்பத்தைத் தணித்து, மூளைக்கும் கண்களுக்கும் குளிர்ச்சியைத் தருகிறது. குழந்தைகளுக்கு முடி வளர வளர மண்டையோட்டின் வளர்ச்சி சீராக இருக்க இது உதவுகிறது.